open-index/open-wikipedia-markdown huggingface dataset:
מוריס 1800/2200

**מוריס 1800/2200** (באנגלית: **Morris 1800, Morris 2200**, קרוי גם: **Austin 1800/2200**) הם דגמים של מכונית משפחתית גדולה מתוצרת קונצרן הרכב הבריטי **[[British Motor Corporation]]** (בין השנים 1964–1968) והקוֹנְגְּלוֹמֵרָט **British Leyland** בין השנים 1968–1975 בבריטניה, אוסטרליה וניו זילנד.

בשנת 1965 זכה דגם "אוסטין 1800" במקום הראשון בתחרות מכונית השנה באירופה.

המכונית הייתה פופולרית באוסטרליה ובהדרה המפעל המקומי היגע לכ-95% של החלקים כייצור מקומי. בהמשך חלקים שולבו במכונית ספורט אוסטרלית Bolwell Nagari.

## תצורות
* 4 דלתות – סדאן.
* 2 דלתות – טנדר.

## מפרט טכני
* שם הקוד של דגמי "מוריס 1800" ו"מוריס 2200" שניתן על ידיBritish Motor Corporation היה "BMC ADO17"
* דגמים כמעט זהים היה קרויים "אוסטין 1800" ו"אוסטין 2200". לשעבר מתוצרת "Austin Motor Company"  חברה בבעלות British Motor Corporation
* דגמי "Wolseley 18/85" ו"Wolseley Six" היו דגמים כמעט זהים מתוצרת "Wolseley Motors"  חברת בת של British Motor Corporation.
* יוצרו כ-315,000 יחידות.
* 4 דלתות.
* 5 נוסעים.
* מנוע קדמי.
* סוג הנעה: הנעה קדמית.
* מנועי בנזין.
* מנוע קירור מים.
* קיבולת מכל דלק: 48 ליטר (דגם 1800), 56 ליטר (דגם 2200).
* דגמי "מוריס 1800" היו בשירות משטרת בריטניה.
* מנוע "מוריס 1800" הורכב (ברישיון) בדגם הספורט פרוב 16 (שנת 1970)

### דגמי "מוריס/אוסטין 1800"
* "1800" – הורכב בדגם מנוע המפיק 85 כ"ס.
* "De Luxe 1800" – הורכב בדגם מנוע המפיק 85 כ"ס.
* "1800 S" – הורכב בדגם מנוע המפיק 98 כ"ס.
* "De Luxe 1800 S" – הורכב בדגם מנוע המפיק 98 כ"ס.

### דורות "מוריס/אוסטין 1800"
* "Morris 1800 ADO17 Mk I" – יוצר בין השנים 1966–1968.
* "Morris 1800 ADO17 Mk II" – יוצר בין השנים 1968–1972.
* "Morris 1800-2200 ADO17 Mk III" – יוצר בין השנים 1972–1974.

## תמונות

קובץ:Morris 1800 1970.jpg | "מוריס 1800", שנת 1970
קובץ:Morris 1800 1972.jpg | "מוריס 1800", שנת 1972
קובץ:1971 Morris 1800 S Mk II Rear.jpg | "מוריס 1800" דגם "S", דור שני, שנת 1971
קובץ:1971 Morris 1800 S Mk II Front.jpg | "מוריס 1800" דגם "S", דור שני, שנת 1971
קובץ:Morris 1800 MkII 1798cc registered December 1972 rear three quarters.JPG | "מוריס 1800", שנת 1972
קובץ:Morris 1800 (1975).jpg | "מוריס 1800", שנת 1975
קובץ:Morris 2200 2227cc registered July 1975.jpg | "מוריס 2200", שנת 1975
קובץ:1970 Morris 1800 Utility (MkII) (29903583600).jpg | "מוריס 1800", דור שני – טנדר
קובץ:Austin 1800 Mk II Utility.jpg | "אוסטין 1800", דור שני – טנדר
קובץ:Morris 1800S Police Car (15315589002) (2).jpg | "מוריס 1800" – ניידת משטרה

## ראו גם
* אוסטין קיימברידג'

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:טנדרים
קטגוריה:דגמי מכוניות שהושקו ב-1964
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
1800/2200
קטגוריה:מכונית השנה באירופה
קטגוריה:רכבי BMC
אדורנה

**אדורנה גרסיה אלמגרו** (בספרדית: **Edurne García Almagro**; נולדה ב-22 בדצמבר 1985) היא זמרת, שחקנית ומגישת טלוויזיה ספרדייה. אדורנה מוכרת בזכות השתתפותה בתוכנית הכישרונות הספרדית "Operación Triunfo", בשנת 2005 אשר הגיעה למקום השישי. אדורנה מוכרת גם כנציגת ספרד באירוויזיון 2015, בו השתתפה עם השיר "Amanecer", שהגיע למקום ה-21.

## ביוגרפיה
אדורנה נולדה בבירת מדריד, ספרד. היא החלה להשתתף באודישנים בילדותה. בגיל תשע הפכה לחברה בקבוצת מוזיקת הילדים של טרסטוס. כמו כן, היו לה בילדותה תפקידים קטנים בסדרות טלוויזיה ספרדיות. במהלך שנת 2005 הקבלה לתוכנית הכישרונות הספרדית "Operación Triunfo". היא הודחה בתוכנית ה-12 החיה, וסיימה במקום השישי בתחילת 2006.

החל מ-2016 היא משמשת כשופטת בתוכנית המציאות "Got Talent Espana" והחל ומשנת 2020 משמשת כשופטת בתוכנית המציאות "Idol Kids", המבוססת על התכנית האמריקאית אמריקן איידול", אך לילדים.

בשנת 2019 הצטרפה לעונה הרביעית של הטלנובלה "לשרת ולהגן" (servir y proteger) בדמותה של שרה בריוס.

## חיים אישיים
אדורנה נשואה לדויד דה חאה, שוערה של מנצ'סטר יונייטד ונבחרת ספרד בכדורגל.

## דיסקוגרפיה
### אלבומי אולפן
* 2006: *Edurne*
* 2007: *Ilusión*
* 2008: *Première*
* 2010: *Nueva piel*
* 2013: *Climax*
* 2015: *Adrenalina*
* Catarsis: 2020

### סיבובי הופעות סולו
* 2006: *Tour Edurne*
* 2007: *Tour Ilusión*
* 2008: *Mini Tour Première*
* 2010: *Tour Nueva Piel*
* 2014: *Painkiller Tour*
* 2015-2016: *Adrenalina Tour*

### סיבוב הופעות משותפות

* 2005: Tour Operación Triunfo

* 2008: Grease, el musical de tu vida
* 2011: Tour PopStars
* 2011–13: Grease, el musical
* 2013: 40 Hot Mix Road Show

## פילמוגרפיה

* 2002: *Hospital Central*
* 2003: *Ana y los 7*
* 2005: *Operación Triunfo*
* 2015: *[[אירוויזיון 2015]]*
* 2015: *Gym Tony*
* 2016: *Objetivo Eurovisión*
* 2019: *La que se avecina*
*2019: לשרת ולהגן
*2020: *Idol Kids*
*2020: *Fam Jam ¡Baila en familia!*

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:שחקניות קולנוע וטלוויזיה ספרדיות
קטגוריה:זמרות ספרדיות
קטגוריה:זמרים השרים בספרדית
קטגוריה:מנחות טלוויזיה ספרדיות
קטגוריה:שופטות תוכניות מציאות
קטגוריה:נציגי ספרד באירוויזיון
קטגוריה:משתתפי אירוויזיון 2015
קטגוריה:שופטי The Voice
קטגוריה:ספרדיות שנולדו ב-1985
קטגוריה:ספרדים שנולדו ב-1985
אדם לודוויג לוונהאופט

**אדם לודוויג לוונהאופט** (בשוודית: **Adam Ludwig Lewenhaupt**; 15 באפריל 1659 – 12 בפברואר 1719) היה גנרל שוודי אשר התבלט במהלך המלחמה הצפונית הגדולה.

## ביוגרפיה
לוונהאופט נולד ב-15 באפריל 1659 בעיר קופנהגן שבדנמרק לרוזן לודוויג ויריך לוונהאופט - גנרל בצבא שוודיה וחבר מועצת המלוכה השוודי, והרוזנת שרלוט פון הוהנלוהה. בגיל תשע הוא התייתם מאביו, ואת ילדותו בילה באחוזה המשפחתית - טירת שרלוטנבורג. הוא למד באוניברסיטאות של לונד, רוסטוק, ויטנברג ואופסלה. הוא ניסה בתחילה להתחיל בקריירה דיפלומטית, אולם לא מצא בה עניין והחליט להתגייס לצבא. ב-1684 הוא הוצב תחת פיקודו של הרוזן נילס ביילקה - גנרל שוודי אשר שירת בצבא האימפריה הרומית הקדושה. הוא לחם בשירותו במהלך המלחמה הטורקית הגדולה, וב-1686 עזב את הצבא. בשנת 1689 הוא התחתן עם בת דודתו ברטה דורותיאה לוונהאופט, ובשנת 1691 התגייס לכוחות המזוינים של הרפובליקה ההולנדית, ונלחם במלחמת תשע השנים כנגד ממלכת צרפת. במהלך המלחמה הוא הועלה לדרגת קולונל. ב-1697 הוא עזב את הצבא ההולנדי וחזר לשוודיה. עם פרוץ המלחמה הצפונית הגדולה ב-1700 הוא התגייס לצבא שוודיה וקיבל פיקוד על גדוד חי"ר שהוקם זה עתה.

לוונהאופט לחם בהצטיינות תחת פיקודו של קרל השנים עשר, מלך שוודיה בקרבות נגד האיחוד הפולני-ליטאי. המלך העניק לו פיקוד על כוח עצמאי שהוצב באזור קורלנד, ומטרתו הייתה למנוע סיוע מרוסיה הצארית לפולנים. הוא השיג כמה ניצחונות לא מבוטלים אשר הקנו לו שם של מפקד מוכשר וזהיר. בשנת 1706 הוא הועלה לדרגת גנרל ומונה למושל ריגה. שנתיים לאחר מכן הורה לו המלך לצעוד עם 12,000 מאנשיו דרומה ולחבור אל כוחו של המלך. הוא צווה להביא עמו אספקה וציוד כהכנה לקראת חידוש המתקפה כנגד רוסיה. עם זאת, הרוסים הנחילו לו מפלה ניצחת בקרב לסנאיה, והוא הצליח להגיע אל המלך רק עם מחצית מהכח וללא תחמושת ומזון. בקרב פולטבה העניק לו המלך פיקוד על כמחצית מהכח השוודי. הקרב הסתיים בהפסד שוודי צורב, ולוונהאופט עצמו נפל בשבי הרוסי. הוא הוחזק כאסיר במוסקבה שם מת ב-12 בפברואר 1719 בגיל 59. זיכרונותיו נערכו בידי חתנו, ויצאו לאור בסטוקהולם ב-1757.

## קישורים חיצוניים

קטגוריה:המלחמה הצפונית הגדולה
קטגוריה:גנרלים שוודים
קטגוריה:שוודים שנולדו במאה ה-17
קטגוריה:נפטרים ב-1719
יאנדל

**יאנדל ווגייה מלאווה** (בספרדית: **Llandel Veguilla Malavé**; נהגה **Yandel**; נולד ב-14 בינואר 1977) הוא זמר ומפיק תקליטים פורטו ריקני.

## ביוגרפיה
יאנדל נולד בפוארטו ריקו לחוליו ווגייה ולוסי מלאווה. יש לו אח ואחות, אחיו הצעיר של יאנדל הוא הזמר גדיאל ווגייה מלאווה. ולאחותו קוראים לינט ווגייה. לפני שהיה זמר, יאנדל עבד כספר בעיר הולדתו.

## קריירת מוזיקה
הופיע לראשונה בסצנת המוזיקה בשנת 1996 עם השיר Melaza. באותה תקופה עבד כחלק מהשלישייה "3 to the microphone" עם פידו (כחלק מהצמד אלכסיס ופידו) ואיזי בום. אז השתמש בשם הבמה Niko Yandel.

את שותפו ויסין הכיר בבית הספר. הם הופיעו לראשונה כצמד בשיר "Quieren Probarnos" בשנת 1998 (יאנדל אז הופיע תחת שמו המקורי Llandel ולא Yandel)

הוא הוציא לאור את אלבום הסולו הראשון שלו, Quien Contra Mi, בספטמבר 2003. אלבום האולפן הסולו השני שלו, De Lider a Leyenda, יצא בנובמבר 2013, והוגדר "זהב" (לטיני) על ידי ה-RIAA בשנת 2014.

אלבום האולפן התשיעי שלו ELYTE, יצא באוקטובר 2024, והוגדר "זהב" (לטיני) על ידי ה-RIAA בשנת 2025.

## חיים אישיים
ביולי 2004, התחתן ווגייה עם בת זוגו משכבר הימים אדנריס אספדה פיגרואה. לזוג שני ילדים אדריאן יאנדל ווגייה (נולד ב־25 בינואר 2001) ודרק אדריאן ווגייה (נולד ב־27 במאי 2004).

בנו אדריאן הוא המפיק Soür Beat וביחד הם הוציאו גם כמה שירים כמו Polvora ו-No Te Vayas עם ג'יי באלווין. ביוני 2025, הוציא שני שירים אותם שר בעצמו כחלק מאלבום אמנים שונים של חברת התקליטים של אביו "Square Houze".

## דיסקוגרפיה
### אלבומי אולפן
* 2003: *[[Quién Contra Mí|Quien Contra Mí]]*
* 2013: *De Líder a Leyenda*
* 2015: *Dangerous*
* 2017: *Update*
* 2019: *The One*
* 2020: *¿Quién Contra Mí 2?*
* 2021: Dynasty (עם טייני)
* Resistencia* :2023*
* 2024: ELYTE
* 2026: Infinito

### מיני אלבומים
* 2014: *(Legacy: De Líder a Leyenda Tour (EP*
* 2024: Manifesting 20-05 (עם פייד)

### אלבומי הופעה
* 2015: *Legacy: De Líder a Leyenda Tour*
* 2025: Sinfónico

## סיבובי הופעות

* De Líder a Leyenda VIP Tour :2014
* Dangerous Tour :2016
* 2025: Sinfónico USA Tour

## פילמוגרפיה
### סרטים

* 2005: Wisin & Yandel: Mi Vida... My life: בתפקיד עצמו- סרט על ההתחלה של הצמד ויסין ויאנדל.

* 2011: משחקי הכס גרסה הספרדית- היה אחראי על הפסקול והיה מנטור.

### סדרות
* 2009: Verano de amor: בתפקיד עצמו (כוכב אורח עם ויסין).
* 2010: ויקטוריוס: פסקול ומנטור (אחראי על שיר הפתיחה Make It Shine)
* 2013: דה ווייס מקסיקו עונה 3: שופט (עם ויסין).

## פרסים ומועמדויות

## קישורים חיצוניים

* 

## הערות שוליים

קטגוריה:זמרים פוארטו ריקנים
קטגוריה:זוכי פרס גראמי הלטיני
קטגוריה:אמני סוני מיוזיק לטין
קטגוריה:זמרי רגאטון
קטגוריה:אמריקאים שנולדו ב-1977
פציולי

**פציולי פסנתרים** (מאיטלקית: **Fazioli Pianoforti**) היא חברה לייצור פסנתרים שבסיסה בסאצ'ילה , איטליה.

## היסטוריה

הרעיון לייסוד החברה התחיל כניסיון של פאולו פציולי (יליד 1944), מהנדס מכונות ופסנתרן, לבנות פסנתר ברמה גבוהה באמצעות שילוב מומחים מתחומים שונים (במיוחד לאקוסטיקה ולשימוש טכנולוגי בעצים).

החברה נוסדה באופן רשמי ביוני 1981. בשנות ה-80 וה-90 חלה עלייה בפופולריות של הפסנתרים, כאשר פסנתרנים ידועים החלו לנגן ולהקליט על פסנתרי פציולי, ובנוסף הם נבחרו להיות פסנתרים בתחרויות נודעות, כמו בתחרות רובינשטיין.

רוב פסנתרי פציולי (מעל 95 אחוזים) מיועדים לייצוא, כאשר אלו הנשארים באיטליה לרוב נמצאים בבתי אופרה מפורסמים, כמו הלה סקאלה.

הפסנתרים נבנים אחד לאחד באופן ידני, כשהליך הייצור הוא איטי יחסית - בניית פסנתר אחד לוקחת כ-30 חודשים, ומיוצרים כ 150–170 פסנתרים בשנה בודדת.

שם המודל נגזר מאורך הפסנתר, כך שמודל F156 הוא הקטן ביותר (156 ס"מ), ואילו F308 הוא הגדול ביותר (וכנראה מהגדולים בעולם).

העץ אשר ממנו בנוי הפסנתר הוא מהמין אשוחית נורווגית, אשר נפוץ בעמק פיימה  בהרי הדולומיטים. סוג עץ זה נפוץ גם בבניית כלי קשת וכלי מיתר.

## קישורים חיצוניים

* 

קטגוריה:יצרני כלי נגינה
קטגוריה:חברות איטלקיות
קטגוריה:יצרני פסנתרים
המקשר (סרט)

**המקשר** (באנגלית: **The Go-Between**) הוא סרט קולנוע בריטי מסוגת דרמה רומנטית משנת 1971 בבימויו של ג'וזף לוסי עם ג'ולי כריסטי, אלן בייטס ודומיניק גארד בתפקידים הראשיים.

התסריט נכתב על ידי הרולד פינטר והוא מבוסס על הרומן "המקשר" של ל.פ. הרטלי  משנת 1953.

הספר עובד גם לסרט טלוויזה של ה-BBC בשנת 2015, למחזה, למחזמר ולאופרה.

## תקציר העלילה
השנה 1900, הנער ליאו קולסטון (דומיניק גארד) מוזמן על ידי חברו ללימודים מרקוס מודסלי (ריצ'רד גיבסון) לבלות עם משפחתו העשירה באחוזת המשפחה בנורפוק. ליאו מתוודע לבני המשפחה - גברת מודסלי (מרגרט לייטון), מר מודסלי (מייקל גוף) ובתם מריאן (ג'ולי כריסטי), אחותו הגדולה של מרקוס.

בני המשפחה הם חמורי סבר וליאו מפתח קשר עם מריאן המחבבת אותו. היא משוחחת איתו בחיבה ולוקחת אותו לקנות לו בגדי קיץ בנוריץ'. מרקוס נתקף בחצבת וליאו מורחק ממנו ומתחיל לטייל בסביבה. הוא נכנס לחווה סמוכה, נפצע בברכו ומטופל על ידי בעל החווה, טד ברג'ס (אלן בייטס). ליאו מודה לו ובתגובה מבקש ממנו טד להעביר מכתב למריאן אבל לשמור זאת בסוד ולא לגלות לאף אחד.

מריאן מנהלת רומן סודי עם טד. ידוע לה שהוריה לא יאפשרו לה להמשיך איתו בגלל הבדל המעמדות הגדול בתקופה הוויקטוריאנית ובגלל שהם מייעדים אותה לויקונט יו טרימינהאם (אדוארד פוקס) בעל צלקת בפנים ממלחמת הבורים, שאותו היא אינה אוהבת. ליאו ממשיך להיות המקשר בין טד למריאן למרות חוסר רצונו. אף אחד אינו חושד ברומן הזה פרט לגברת מודסלי בחושיה האימהיים החדים.

כולם מתאספים באולם הגדול כדי לחגוג לליאו האורח יום הולדת 13. בחוץ משתוללת סופה וכולם מחכים למריאן. ליאו מכבה 13 נרות על העוגה ומריאן עדיין איננה, אך גב' מודסלי משערת היכן היא נמצאת. היא אוחזת בליאו ושניהם רצים בגשם שוטף לחוותו של טד ומוצאים באסם את טד ומריאן מתעלסים. כעבור זמן קצר טד מתאבד בירייה.

הסרט מדלג 50 שנה קדימה. ליאו המבוגר (מייקל רדגרייב) מגיע לבקר את מריאן הקשישה. בכניסה הוא מבחין בנכד שלה, דניס. מריאן כבר אלמנה, וליאו עדיין רווק מזדקן. הטראומה של אותו קיץ פגעה בו נפשית והוא לא הקים משפחה. מריאן מבקשת ממנו שיהיה שוב מתווך, הפעם בינה לנכד שלה המתנכר לה. היא מבקשת ממנו שיגלה לנכד את כל הפרשה. לשאלתה למי דומה הנכד, עונה ליאו ללא היסוס "לטד ברג'ס".
### פרסים
הסרט זכה בפרס דקל הזהב בפסטיבל הקולנוע בקאן והיה מועמד לפרס גלובוס הזהב לסרט הזר הטוב ביותר.

הנער דומיניק גארד זכה בפרס באפט"א לשחקן החדש המבטיח ביותר

הרולד פינטר זכה בפרס באפט"א לתסריט הטוב ביותר

אדוארד פוקס זכה בפרס באפט"א לשחקן הטוב ביותר בתפקיד משנה, ג'ולי כריסטי הייתה מועמדת לפרס באפט"א לשחקנית הטובה ביותר בתפקיד ראשי.

מרגרט לייטון זכתה בפרס באפט"א לשחקנית הטובה ביותר בתפקיד משנה.

## קישורים חיצוניים

*המקשר, 1971,באתר screenlight
*פסקול המוזיקה של המקשר 1971, באתר יוטיוב

קטגוריה:סרטי 1971
קטגוריה:סרטים באנגלית
קטגוריה:סרטים בריטיים
קטגוריה:סרטי קולומביה
קטגוריה:זוכי פרס דקל הזהב
קטגוריה:סרטי דרמה רומנטית
קטגוריה:סרטי דרמה בריטיים
קטגוריה:סרטים על התאבדות
קטגוריה:סרטים המבוססים על רומנים בריטיים
קטגוריה:סרטי ג'וזף לוסי
Hands (אלבום של ליטל בוטס)

**Hands** (בעברית: **ידיים**) הוא אלבום הבכורה של הזמרת-היוצרת הפופ  הבריטית ליטל בוטס. האלבום יצא לאור ב-5 ביוני 2009, על ידי חברות התקליטים אטלנטיק רקורדס, 679 Artists. הסינגל הראשון מהאלבום, "New in Town", יצא לאור ב-25 במאי 2009.

## סינגלים
* "New in Town" - יצא לאור ב-25 במאי 2009, כסינגל הראשון והפותח מתוך האלבום. עם יציאתו נכנס השיר אל המקום ה-42 במצעד אירופה הוט 100, וה-13 במצעד הסינגלים הבריטי.
* "Remedy" - יצא לאור ב-17 באוגוסט 2009, כסינגל השני מתוך האלבום. עם יציאתו נכנס השיר אל המקום ה-7 במצעד מדיה פורסט, וה-6 במצעד הסינגלים הבריטי.
* "Earthquake" - יצא לאור ב-16 בנובמבר 2009, כסינגל השלישי מתוך האלבום. עם יציאתו נכנס השיר אל המקום ה-84 במצעד הסינגלים הבריטי.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2009
קטגוריה:אלבומי אלקטרופופ
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי ריצ'רד סטאנרד
קטגוריה:אלבומי חברת אטלנטיק רקורדס
נאום הציונות

**"נאום הציונות"** הוא הכינוי שניתן לנאום שנשא מאמן מכבי תל אביב בכדורסל רלף קליין ב-7 באפריל 1977 במהלך תדריך הקבוצה בטרם משחק הגמר בעונת 1976/1977 בגביע אירופה לאלופות בכדורסל נגד מובילג'ירגי וארזה. המשחק נערך בבלגרד, יוגוסלביה, ובסופו ניצחה מכבי תל אביב בתוצאה 77–78, וזכתה לראשונה בגביע אירופה. הנאום נחשב לאחד הנאומים הגדולים בתולדות הספורט הישראלי, וככזה שהייתה לו השפעה משמעותית על השחקנים במהלך המשחק.

## רקע
במסגרת עונת 1976/1977 בגביע אירופה לאלופות, הצליחה מכבי תל אביב לראשונה בתולדותיה להעפיל לגמר, לאחר הניצחון המפורסם על צסק"א מוסקבה בבית חצי הגמר.

הגמר נקבע ל-7 באפריל 1977, ונערך בבלגרד, יוגוסלביה. על התואר נאבקה מכבי נגד מובילג'ירגי וארזה אלופת איטליה. וארזה הגיעה לגמר כפייבוריטית ברורה – בהיותה אלופת אירופה של השנתיים הקודמות, ולאחר שניצחה את מכבי תל אביב באותה עונה פעמיים בקלות, כולל ניצחון בהיכל יד אליהו בפער של 23 נקודות. כמו כן הייתה זו ההופעה השמינית ברציפות של האיטלקים בגמר. הגמר עורר התעניינות עצומה בישראל.

## הנאום
בטרם יצאה הקבוצה באוטובוס ממלון "יוגוסלביה", שבו השתכנה בדרכה להיכל פיוניר של בלגרד ששם ייערך המשחק, קיים מאמן הקבוצה, רלף קליין את התדריך המקצועי הלפני אחרון לשחקניו בצהריים, כמה שעות לפני המשחק באחד מחדרי המלון. התדריך המקצועי, שנערך באנגלית, הפך בעצם לנאום מוטיבציה המאמן:

לימים תיאר רלף קליין את הסיטואציה: "שררה דממה. רק קוֹלי נשמע. הסתכלתי לשחקנים בעיניים. המבטים שלי ושלהם נפגשו. הרגשתי שאני מדבר אליהם. הם היו מתוחים ודרוכים. ידעתי שהם מרוכזים ומקשיבים לי. הטפתי להם ציונות".

## השפעת הנאום
הנאום נחשב לאחד הנאומים הגדולים בתולדות הספורט הישראלי וככזה שהייתה לו השפעה מכרעת על השחקנים. במשחק עצמו, ניצחה מכבי תל אביב בתוצאה 77–78 וזכתה בגביע אירופה לאלופות, הראשון של קבוצת כדורסל ישראלית ולדעת רבים גם ההישג הספורטיבי הגדול ביותר שידעה ישראל עד לאותה העת. 200,000 איש חגגו בפארק הלאומי את זכייתה של הקבוצה בגביע ו-150,000 איש קיבלו את פניה של הקבוצה עם שובה לישראל.

בנאומו, הצליח קליין להעצים את הנחישות והמוטיבציה של השחקנים. כמו כן הצליח קליין להעביר לשחקניו את המסר שלעומת האיטלקים שרק העיר שלהם עומדת אחריהם – כאן כל מדינת ישראל מחזיקה להם אצבעות. לימים, תיאר מוטי ארואסטי את הנאום: "רלף בגדולתו זה נאום הציונות שלו בבלגרד ב-1977. לפני המשחק הוא נתן נאום פשוט בלתי נשכח. זה היה חלק מאוד גדול בשביל מי שישב שם. היה לזה חלק גדול מאוד בהבאת גביע אירופה הראשון למדינת ישראל".

הנאום שודר בישראל, כאשר עד אז מעולם לא שמעו צופי הטלוויזיה בישראל נאום מוטיבציה ותדריך מקצועי מסוג זה. דלתות חדרי ההלבשה בהם מתקיימים בדרך כלל התדריכים האחרונים לפני שריקת הפתיחה עד אז היו נעולות ומוגפות בפני התקשורת. בשנת 2008 נבחר הנאום על ידי אתר ynet כנאום הגדול ביותר במצעד נאומי מאמני הכדורגל והכדורסל הישראלי.

## הערות שוליים

קטגוריה:1977 בישראל: ספורט
קטגוריה:1977 בישראל: כדורסל
קטגוריה:מכבי תל אביב (כדורסל)
ציונות
קרל אמיל לוונהאופט

**קרל אמיל לוונהאופט "הזקן"** (בשוודית: **Charles Emil Lewenhaupt**; 28 במרץ 1691 – 4 באוגוסט 1743) היה גנרל שוודי אשר התבלט במהלך המלחמה הרוסית-שוודית (1741–1743).

## ביוגרפיה
לוונהאופט נולד ב-28 במרץ 1691 בסטוקהולם בירת שוודיה. אביו היה הרוזן קרל גוסטף לוונהאופט ואמו הייתה הרוזנת אמליה קוניגסמרק. בגיל 16 הוא נכנס התגייס לצבא הרפובליקה ההולנדית שם הגיע לדרגת קפטן בשנת 1709. שנה לאחר מכן הוא עזב את הצבא ההולנדי והתגייס לצבא שוודיה. הוא הועלה לדרגת לוטננט קולונל ולחם במהלך המלחמה הצפונית הגדולה.

בשנת 1720 התחתן לוונהאופט עם ביאטה קרונהאלם. לזוג נולד בן אחד, קרל אמיל לוונהאופט הצעיר. בשנת 1722 הוא הועלה לדרגת גנרל מיור. במקביל לקריירה הצבאית, הוא פיתח גם קריירה פוליטית. הוא היה חבר בריקסדאג והשתייך למפלגת הכובעים. הוא נמנה בין הגורמים הבולטים בהחלטתה של שוודיה לצאת למלחמה כנגד האימפריה הרוסית בשנת 1741. מלחמה זו ידועה בשם המלחמה הרוסית-שוודית (1741–1743), והיא התרחשה במקביל למלחמת הירושה האוסטרית אשר בה צידדה שוודיה בצרפת ופרוסיה, בעוד רוסיה צידדה בבריטניה ואוסטריה. לוונהאופט מונה למפקד הכוחות השוודיים בפינלנד (במקום קרל קרונשטאדט שהתנגד למלחמה), ופיקד על פלישת הצבא השוודי לרוסיה. המלחמה הסתיימה בכישלון שוודי צורב.

לאחר המלחמה, ב-20 ביוני 1743, נידון לוונהאופט למוות על רקע ביצועים גרועים והתנהלות רשלנית לאורך המלחמה. ההוצאה להורג נקבעה ל-20 ביולי, ובהמשך נדחתה ל-30 ביולי. בנו של לוונהאופט הצליח להבריח אותו מכלאו יחד עם קבוצת תומכים, והוא ניסה לברוח לדנציג בסירה. עם זאת, הוא נתפס וראשו נערף בסטוקהולם ב-4 באוגוסט.

## קישורים חיצוניים

קטגוריה:המלחמה הצפונית הגדולה
קטגוריה:גנרלים שוודים
קטגוריה:אישים שהוצאו להורג בעריפת ראש
קטגוריה:שוודים שנולדו במאה ה-17
קטגוריה:נפטרים ב-1743
גוהרשאד בגום

ממוזער|שמאל|קבר אח'אנגן, שם קבורה אחותה של גוהארשאד, גוהאר-תאג'. קבר זה מהווה דוגמה יפה לאדריכלות של עידן השושלת הטימורית בפרס.
**גוהרשאד בגום** (בפרסית: **گوهرشاد**; תעתיק לאנגלית: **Gowharšād** או **Gawharshād**; משמעות שמה היא "תכשיט משמח" או "תכשיט נוצץ"; נפטרה ב-19 ביולי 1457) הייתה אשתו של שאה-רוח' מירזא, קיסר האימפריה הטימורית של הראת, אשר שוכנת כיום באפגניסטן.

## חייה
היא הייתה בתו של ע'יאת' א-דין טרח'אן, אציל חשוב ומשפיע בתקופת שלטונו של טימור. על פי מסורות משפחתיות, התואר "טרח'אן" ניתן למשפחה על ידי ג'ינגיס חאן, באופן אישי.

### נישואיה
גוהרשאד נישאה לשאה-רוח', ככל הנראה בשנת 1388, ובוודאות דיי משכנעת, לפני 1394, כאשר נולד בנם, המתמטיקאי והאסטרונום הפרסי, אולוג בג. היו אלה נישואים מוצלחים, זאת לפי הבלדות המקומיות של הראת ששוררו על אהבתו של שאה-רוח' אליה. אך ידוע מעט על ארבעים שנותיהם הראשונות יחד, פרט לדברים הנוגעים למפעלי הבנייה המשותפים לה ולבעלה.

יחד עם אחיה, שהתמנו לתפקידים מנהליים בחצר השלטון הטימורי שבהראת, גוהרשאד שיחקה תפקיד חשוב מאוד, עוד בזמן מוקדם מאוד במהלך ההיסטוריה הטימורית. בשנת 1405 היא העבירה את בירת שושלת טימור מסמרקנד להראת.

גוהרשאד מילאה תפקיד מסייע רב חשיבות בבניית מתחם המוסלה, אשר שוכן בהראת.

תחת חסותה של גווהרשאד עלתה חשיבותן של השפה והתרבות הפרסית, בכך שהיא שילבה אותן כמרכיב ראשי ועיקרי בתקופת שלטונה של השושלת הטימורית. היא ובעלה הובילו מהפכה תרבותית באמצעות החסות הנרחבת שהם פרשו על האמנויות, תוך שהם מושכים לחצרם השלטונית, אמנים, אדריכלים, פילוסופים ומשוררים, שהוכרו כיום בין המהוללים בעולם, למשל המשורר והמיסטיקן הפרסי, ג'אמי. רבות מן הדוגמאות המעודנות והיפות של המבנים שנבנו בתקופה הטימורית, נותרו על כנן בהראת, גם בימינו.

### שנות חייה המאוחרות
לאחר מות בעלה, ב-1447, גוהרשאד החלה להכווין ולהכין את נכדה המועדף לעלייה לכס השלטון. במשך כעשר שנים, היא הפכה לשליטה בפועל של אימפריה שגבולותיה השתרעו מנהר החידקל אשר בעיראק, עד לגבולות סין. בהגיעה לגיל שמונים ויותר, היא הוצאה להורג, בפקודתו של סולטאן אבו סעיד, בתאריך 19 ביולי 1457.

לפי האגדה, גוהרשאד שהתה פעם במסגד ובמדרסה בעיר הראת, כשהיא מלווה ב-200 נשים, זאת לאחר שהמסגד והמדרסה פונו מגברים. אולם למרות זאת, גבר צעיר אחד נשאר במסגד ונרדם בתאו. הוא ואחת מן המלוות התרועעו ובילו יחד בניגוד להוראות. כאשר גוהרשאד גילתה זאת, היא הורתה שכל 200 הנשים שליוו אותה יינשאו לסטודנטים.

## מקום קבורתה ומורשתה
ממוזער|שמאל|קבר גווהרשאד שבהראת
קברה של גוהרשאד שוכן סמוך למדרסה שהקימה; המינארט מהווה שריד לכך ונמצא במקום עד לימינו. אוניברסיטה לנשים בקאבול, בירת אפגניסטן של היום, אשר נפתחה בשנת 2003, נושאת את השם גוהרשאד. לגווהרשאד מיוחסת בנייתו של המסגד המפורסם הקרוי על שמה, מסגד גוהרשאד, אשר נבנה בעיר משהד שבחבל ח'וראסאן, ב-1418. קבר אחותה, גווהר-תאג', שוכן אף הוא בחבל ח'וראסאן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ח'אנויות מונגוליות
קטגוריה:איראן: היסטוריה
קטגוריה:אפגניסטן: היסטוריה
קטגוריה:נשות אצולה במאה ה-15
קטגוריה:נפטרים ב-1457
לודוויג אנדריאס פון קבנהילר

**לודוויג אנדריאס פון קבנהילר, גראף פון אייכלברג-פרנקנבורג** (בגרמנית: **Ludwig Andreas von Khevenhüller, Graf von Aichelberg-Frankenburg**; 30 בנובמבר 1683 – 26 בינואר 1744) היה גנרל-פלדמרשל אוסטרי אשר לחם במלחמות רבות בשירות האימפריה הרומית הקדושה במחצית הראשונה של המאה ה-18.

## ביוגרפיה
קבנהילר נולד ב-30 בנובמבר 1683 בלינץ שב. משפחתו הייתה משפחת אצולה ותיקה אשר מוצאה מפרנקוניה והתיישבה בקרינתיה. הוא התגייס לצבא האימפריה הרומית הקדושה, והניסיון הצבאי הראשון שלו היה תחת הנסיך אויגן מסבויה במלחמת הירושה הספרדית. בשנת 1716 קיבל פיקוד על גדוד פרשים אשר עליו פיקד בעבר הנסיך אויגן עצמו. עם גדוד זה הוא לחם במהלך המלחמה העות'מאנית-ונציאנית (1714–1718) והתבלט במהלך קרב פטרוורדיין (1716) וקרב בלגרד (1717). ב-1723 הוא הועלה לדרגת לגנרל-פלדווכטמייסטר (שווה ערך למייג'ור גנרל), וב-1733 הועלה לדרגת פלדמרשל-לוטננט.

ב-1734 הוא נקרא לפקד על כוחות תחת פיקודו של הרוזן מרסי במסגרת הזירה האיטלקית של מלחמת הירושה הפולנית. הוא נכח בקרב סן פייטרו (29 ביוני 1734), אשר במהלכו מרסי נהרג וקבנהילר תפס את הפיקוד על כלל הכוחות האימפריאליים באיטליה. פיקוד זה הוחזק בידו עד הגעתו לשדה של דומיניק פון קניגסג-רוטנפלס. קבנהילר לחם בהצטיינות תחתיו והתבלט בקרב גואסטלה (19 בספטמבר 1734). הצטיינותו בקרב זה זיכתה אותו בדרגת גנרל חיל הפרשים. הוא המשיך להילחם בקרבות באיטליה עד סוף המלחמה.

בשנת 1737 הוא הועלה לדרגת גנרל-פלדמרשל. מפקדו משכבר הימים, הנסיך אויגן מסבויה, טען כי הוא המפקד המוכשר ביותר בצבא האימפריה. הוא פיקד על כוחות במהלך המלחמה העות'מאנית-רוסית (1735–1739) (אשר בה צידדה האימפריה ברוסיה). בקרב רדויאבץ (28 בספטמבר 1737), הוא הצליח להנחיל תבוסה מוחצת לכוח עות'מאני גדול משלו. בשנתיים שאחרי המלחמה סייע קבנהילר לתכנן מחדש את תקציבי הצבא בצורה יעילה, ולאות תודה על כך הוא מונה למושל הצבאי של וינה.

קבנהילר התבלט במיוחד במהלך מלחמת הירושה האוסטרית. תחילת המלחמה נראתה רע מאוד עבור האימפריה. פרוסיה כבשה בסערה את שלזיה וכוח משולב של צרפת ובוואריה פלש לאוסטריה. בכמה ימים של קרבות מהירים, שינה קבנהילר את התמונה. הוא סילק את הכח הצרפתי-בווארי משטחי האימפריה, כבש את דרום בווריה ובכלל זה את מינכן, וכפה על כוח צרפתי גדול להיכנע בלינץ. בשל העובדה שנמצא בנחיתות מספרית, הוא נאלץ לפנות את כיבושיו, ולאחר מכן הוכפף הכח שלו תחת פיקוד קרל אלכסנדר, נסיך לורן. יחד עם הנסיך מלורן, כבש קבנהילר מחדש את דרום בוואריה, אולם נגד המלצתו, המשיך הנסיך את ההתקדמות ולא עצר להתארגנות. המציאות הוכיחה שקבנהילר צדק, והכוחות האימפריאליים נזרקו חזרה אל מעבר לריין. קבנהילר ניהל את הנסיגה היטב.

בשובו לווינה, העניקה לו הקיסרית מריה תרזה דרגת פלדמרשל במסדר גיזת הזהב. הוא נפטר בפתאומיות בווינה ב-26 בינואר 1744.

## קישורים חיצוניים

* 

קטגוריה:גנרל-פלדמרשלים בצבא האימפריה הרומית הקדושה
קטגוריה:ילידי 1683
קטגוריה:נפטרים ב-1744
אוטו פרדיננד פון אבנספרג אונד טראון

**אוטו פרדיננד פון אבנספרג אונד טראון** (בגרמנית: **Otto Ferdinand von Abensperg und Traun**; 27 באוגוסט 1677 – 18 בפברואר 1748) היה גנרל-פלדמרשל אוסטרי אשר לחם במלחמות רבות בשירות האימפריה הרומית הקדושה במחצית הראשונה של המאה ה-18.

## ביוגרפיה
טראון נולד ב-27 באוגוסט 1677 בעיר אודנבורג אשר השתייכה ל. כיום שמה של העיר שופרון והיא נמצאת בתחומי הונגריה המודרנית. אביו שלח אותו ללמוד באוניברסיטת האלה, אולם הוא עזב את הלימודים בשנת 1695 והתגייס לצבא נסיכות הבוחר מברנדנבורג. הוא לחם בהולנד כנגד צבא ממלכת צרפת במהלך מלחמת תשע השנים. לאחר המצור על נאמור באותה שנה, הוא עזב את הצבא הברנדנבורגי והתגייס לצבא האימפריה הרומית הקדושה. במהלך מלחמת הירושה הספרדית הוא השתתף בקרבות באיטליה ועל הריין. בשנת 1709 הוא הועבר לזירת הקרבות בספרד תחת פיקודו של גידו גראף סטארהמברג ובשנה לאחר מכן הועלה לדרגת אוברסט. בשנת 1713, כאשר נסוגו הכוחות הקיסריים מספרד, הוא הוביל את הגדוד שלו ללומברדיה, ולחם עמו בהצטיינות בקרבות הזירה האיטלקית של מלחמת הברית המרובעת. על הישגיו הוא הועלה בשנת 1723 לדרגת גנרל-פלדווכטמייסטר (שווה ערך למייג'ור גנרל). וב-1733 הועלה לדרגת פלדמרשל-לוטננט. בעקבות הגנתו העקשנית על קפואה כנגד הספרדים, הוא נקרא לווינה בשנת 1735 והועלה לדרגת פלדצוגמייסטר. בקיץ של אותה השנה מונה לתפקיד מדיני למחצה בהונגריה שבמסגרתו טיפל באי השקט ששרר שם. לאחר מכן מונה בידי קרל השישי, קיסר האימפריה הרומית הקדושה כמושל הכללי של לומברדיה.

זמן קצר לאחר מות הקיסר, הקיסרית החדשה מריה תרזה העלתה אותו ב-9 באפריל 1741 לדרגת גנרל-פלדמרשל. כאשר התפשטה מלחמת הירושה האוסטרית ללומברדיה הוא הצליח לנצח את הספרדים בקרב קמפוסנטו ב-8 בפברואר 1743, אך יתרונם המספרי של אויביו וחוסר התמיכה מווינה, גרמו לכך שהוא לא יכול היה לנצל את הישגיו. על מאמציו הוא נעשה לחבר במסדר גיזת הזהב, הוא נשלח לאחר מכן לזירת הריין, אולם פלישתו של פרידריך הגדול לבוהמיה גרמה לכך שהוא הועבר לשם. טראון וחייליו צעדו מאלזס דרך בוואריה והפלטינט העליון אל השטח המאוים, והצליחו להדוף את הפלישה הפרוסית. פרדריך התרשם מאוד מביצועיו של טראון, ולימים כינה אותו המורה שלו באמנויות המלחמה. בשנת 1745 הוא הצליח להדוף את הפלישה הצרפתית לחבל הריין וכך לאפשר את הכתרתו של פרנץ שטפן בעלה של מריה תרזה כ"פרנץ הראשון, קיסר האימפריה הרומית הקדושה" בפרנקפורט. לאחר המלחמה הוא מונה למושל הכללי של טרנסילבניה, ובתפקיד זה מת ב-18 בפברואר 1748 בעיר הרמנשטאדט (כיום סיביו ברומניה המודרנית).

## קישורים חיצוניים

* 

קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר גיזת הזהב
קטגוריה:ילידי 1677
קטגוריה:נפטרים ב-1748
עמית מורשת

**עמית מורשת** (נולד ב-7 במרץ 1998) הוא שחקן, מדבב וזמר-יוצר ישראלי.

## ראשית חייו
מורשת נולד ברחובות למשפחה דתית שיצאה בשאלה. הוריו הם עמיחי, וטרינר, ושושי, יועצת חינוכית. יש לו שתי אחיות ואח, השחקן דניאל מורשת.

למד בתיכון דה שליט ברחובות, והוא בוגר מגמת תיאטרון שם, במסגרתה שיחק במספר הצגות. למד משחק ואומנויות הבמה במסגרת תיאטרון "בימת הנוער" ברחובות. שירת בתיאטרון צה"ל.

## קריירה

### טלוויזיה
בין השנים 2013 ל-2016 שיחק בסדרת המקור של HOT, "הקלמרים", בתפקיד עמית סביליה.

בשנת 2015 גילם שופט כדורסל בסדרה "פרודים". באותה שנה שיחק בסדרה "מריו" בתפקיד תום אליהו, יחד עם שירה האס, וגם בסרט הקולנוע "דץ הבלץ", בתפקיד איתי.

בשנת 2016 שיחק במחזה "הר לא זז" בתיאטרון בית ליסין, בתפקיד מאסו.

בשנת 2017 שיחק בתפקיד ראשי בסרט קצר של דניאל זוז, "המהפכה". באותה שנה, דיבב את קאבה בסדרה "דרגון בול סופר".

בין השנים 2017 ל-2019 שיחק בקומדיית המצבים "אחותי קפצה כיתה" בערוץ KidZ, בתפקיד קובי.

בשנת 2018 החל לשחק בסדרה "טרנינג" המשודרת בערוץ KidZ, בתפקיד יגיל חצרוני. באותה שנה שיחק גם במחזה "שייקספיר מאוהב" בתיאטרון הבימה, בתפקיד ג'ון ובסטר.

בשנת 2019 שיחק בסדרת הנוער "כפולה" (החל מעונה 4) המשודרת גם היא בערוץ KidZ, בתפקיד זבולון. באותה שנה שיחק בתפקיד אורח את דוד המלך, בעונה הרביעית של הסדרה "היהודים באים", המשודרת בכאן 11. באותה שנה השתתף גם במחזמר חנוכה "כמו גדולים", משירי הילדים של אריק איינשטיין, יחד עם ישראל קטורזה, עומר חזן, קים אור אזולאי ועוד.

בשנת 2020 שיחק בעונה השנייה של הסדרה "שב"ס", ששודרה גם היא בכאן 11, בתפקיד צין. בנוסף, הנחה בערוץ KidZ תוכניות ספיישל ליום הזיכרון לשואה ולגבורה, תשעה באב, יום כיפור ועוד.

בשנת 2021 השתתף בסרט "תמונת הניצחון" בבימויו של אבי נשר, בתפקיד קילומטר.

בשנת 2022 השתתף בסרט "בחורים טובים" בבימויו של ארז תדמור, בתפקיד מאיר.

מאז 2023 מורשת יוצר תוכן בעמוד הטיקטוק "יומי", עמוד טיקטוק הומוריסטי העוסק בעיקר באקטואליה, שבין מנהליו נמנה תם אהרון. 

בשנת 2024 חזר לגלם את דמותו של מאיר בסרט "בחורים טובים 2". 

### מוזיקה
בפברואר 2019 הוציא את הסינגל הראשון שלו, שכתב והלחין, "שתהיי רק שלי", שזכה למעל 130 אלף צפיות ביוטיוב.

## פילמוגרפיה
### טלוויזיה

### קולנוע

### תיאטרון

### דיבוב

## דיסקוגרפיה
### סינגלים
* 2019: "שתהיי רק שלי"

## קישורים חיצוניים

* 
* 

## הערות שוליים

קטגוריה:זמרים השרים בעברית
קטגוריה:זמרים-יוצרים ישראלים
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון דה שליט
קטגוריה:בוגרי תיאטרון צה"ל
קטגוריה:ישראלים שנולדו ב-1998
וולסלי 4/44

**וולסלי 4/44** (באנגלית: **Wolseley 4/44**) היא מכונית משפחתית גדולה מתוצרת **Wolseley Motors**  בבעלות קונצרן הרכב הבריטי **[[British Motor Corporation]]** אשר יוצרה  בין השנים 1953 – 1956 בבריטניה.

## מאפיינים
* יוצרו 29,845 יחידות.
* דגם "וולסלי 4/44" חלק חלק ניכר מגוף הרכב (למעט כנפיים אחוריות) וחלק מהמכלול המכני עם דגם "MG Magnette" .
* 4 דלתות.
* 4-5 נוסעים.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מנוע קירור מים.
* רדיוס סיבוב - 5.13 מטר.
* יחס כוח למשקל = 41.72 כ"ס ל-1,000 ק"ג.
* תאוצה בין 0-80 קמ"ש היא 19.5 שניות.
* תאוצה בין 0-97 קמ"ש היא 29.9 שניות.

## תמונות

קובץ:1954 Wolseley 4-44 Saloon (12200841316).jpg | "וולסלי 4/44", שנת 1954 
קובץ:Wolseley 4-44 (Four forty-four)1955 (14272912152).jpg | "וולסלי 4/44", שנת 1955 
קובץ:Wolseley four forty four ca 1956.jpg | "וולסלי 4/44", שנת 1956 
קובץ:Wolseley Four Forty-Four (28211005634).jpg | "וולסלי 4/44" 
קובץ:1954 Wolseley 4 44 (36837971010).jpg | "וולסלי 4/44", שנת 1954 
קובץ:Wolseley 4-44 (1955) - 19806557561.jpg | "וולסלי 4/44", שנת 1955 
קובץ:Wolseley Four Forty Four (4-44) 1955 (17848445668).jpg | "וולסלי 4/44", שנת 1955 - מבט לתא הנהג 

## ראו גם
* וולסלי 24/80
* וולסלי 6/99
* וולסלי 15/60

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1964
קטגוריה:מכוניות בריטיות
4/44
קטגוריה:רכבי BMC
סמסונג גלקסי נוט 3 ניאו

**[[סמסונג גלקסי]] נוט 3 ניאו** הוא סמארטפון מסוג פאבלט אנדרואיד המיוצר על ידי סמסונג אלקטרוניקה. ה־Galaxy Note 3 Neo נחשף על ידי סמסונג פולין ב־1 בפברואר 2014, עם השקתו העולמית בהמשך אותו חודש. הוא הוצג כגרסה הנמוכה במחיר של Samsung Galaxy Note 3.

## מפרטים
### חומרה
העיצוב של הגלקסי נוט 3 ניאו נועד לשאת את אותו המראה היוקרתי וה"פרימיומי" עם הדור החדש של מכשירי סמסונג. אף על פי שהוא נושא עיצוב מכוון של פוליקרבונט הדומה למכשירי סמסונג האחרונים האחרים, ל־Galaxy Note 3 Neo יש מלבן מטאלי פו וכיסוי אחורי עשוי עור פלסטי עם תפרי פו. בעובי של , הוא מעט דק יותר מ־Galaxy Note II, והוא גם מעט קל יותר. המכשיר כולל גם 2GB RAM, 5.5 אינץ' 720p בתצוגת AMOLED Super, מצלמת 8 מגה פיקסל אחורי פונה מסוגלת לצלם וידאו ב־720 p ב60 פריימים לשנייה, 1080p ב30 פריימים לשנייה ורזולוצית 4K ב־30 פריימים לשנייה (רק 5 דקות, רק בדגם עם מודל Snapdragon 800 אחסון פנימי בלבד), 16 או 32 ג'יגה-בייט וסוללה של 3100 מיליאמפר / שעה.

בדומה למכשירים אחרים מסדרת Galaxy Note, גם הגלקסי נוט 3 ניאו נשלח עם עט סטיילוס S Pen שעודכן לשימוש בצורה סימטרית יותר. ה־Galaxy Note 3 Neo חזר לחיבור המקובל של USB 2.0, על מנת לחסוך בעלויות.

ה- Galaxy Note 3 Neo יוצר לראשונה בצבעים שחור, לבן וירוק. סמסונג מוכנה להציג תוכניות צבע נוספות לשווקים נבחרים.

### תוכנה
הגלקסי נוט 3 ניאו מגיע עם אנדרואיד 4.3 "Jelly Bean" וממשק המשתמש והתוכנה הקנייניים של סמסונג. לתוכנה של הנוט 3 ניאו נוספו תכונות נוספות המכוונות לעט; הסרת הדפוס מהתא שלו (או לחיצה על כפתורו תוך כדי ריחוף מעל לתצוגה) מפעילה תפריט פאי "פיקוד אוויר" המספק קיצורי דרך לתכונות מונחות עט כמו תזכירי פעולה (פתקיות דביקות על המסך המשתמשות בזיהוי ממוחשב של כתב יד כדי לזהות את הכתוב ולספק פעולות רלוונטיות, כמו חיפוש כתובות במפות Google ומספרי טלפון לחיוג), כתיבת מסך (כלי ביאור), חלון עט (המאפשר למשתמשים לצייר חלונות קופצים כדי להפעיל אפליקציות מסוימות בפנים), כלי החיפוש S Finder ו־Scrapbook. הפונקציונליות המרובת חלונות הועברה גם עם תמיכה מורחבת באפליקציות, היכולת להריץ מספר אפליקציות ויכולת גרירה ושחרור של תוכן בין אפליקציות. המכשיר נשלח גם עם אפליקציית צובר חדשות הידועה בשם My Magazine, הנגישה באמצעות החלקה מתחתית המסך, וגרסה מעודכנת של S Note.

### עדכוני תוכנה
כל הדגמים של גלקסי נוט 3 ניאו קיבלו את עדכון אנדרואיד 5.1.1 למעט הדגמים הבלגיים במרץ 2017.

מכשיר ה-Galaxy Note 3 Neo Duos (SM-N7502) מעולם לא קיבל עדכוני מערכת הפעלה, ועד היום הוא מריץ את אנדרואיד 4.3.

## שחרור
המכשיר הוכרז רשמית ב־1 בפברואר 2014, ושוחרר החל ממרץ 2014.

## קישורים חיצוניים

## הערות שוליים

קטגוריה:פאבלטים
Note 3 Neo
קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:מכשירים שהושקו ב-2014
סמסונג גלקסי נוט 10.1

**סמסונג גלקסי נוט 10.1** הוא מחשב טאבלט בגודל 10.1 אינץ' (25.6 ס"מ) שעוצב, פותח ומשווק על ידי סמסונג אלקטרוניקה. הטאבלט מפעיל את אנדרואיד 4.1.2 (אנדרואיד 4.4.1 באירופה) ומשמש כפלטפורמה לצריכת מולטימדיה הכוללת סרטים, מוזיקה וגלישה באינטרנט. זוהי הכניסה השנייה בטווח סמסונג גלקסי נוט, המדגישה את השימוש בעט סטיילוס, ששמו הרשמי הוא S-Pen (*S* מציין את השם "סמסונג" – Samsung), כמכשיר קלט למשימות כמו רישום ורישום פתקים.

## פרטים
הנוט 10.1 נחשף במקור ב־27 בפברואר 2012 ב־Mobile World Congress, בברצלונה, ספרד, עם מעבד ליבה כפולה של 1.4 GHz הטאבלט שוחרר בגרמניה, ממלכת ערב הסעודית ואיחוד האמירויות הערביות ב־6 באוגוסט 2012. גרסה סופית זו של הטאבלט משלבת מעבד Exynos מרובע ליבות של 1.4 GHz. הטאבלט מגיע עם אחסון פנימי של 16, 32 ו־64 GB, ו־2 GB של זיכרון RAM של DDR3. ה־Note 10.1 הושק בארצות הברית, בריטניה ודרום קוריאה ב־16 באוגוסט.

סמסונג החלה לפרוס את השדרוג של אנדרואיד 4.4.2 KitKat באירופה, הן כעדכון לאוויר והן באמצעות סמסונג קיז. סמסונג התאימה את הממשק עם תוכנת ה־TouchWiz UX המעודכנת שלה.

## קבלה
הנוט 10.1 התקבל היטב על ידי חנויות טכנולוגיות רבות. דייב אוליבר ממגזין הטכנולוגיה *Wired UK* נתן דירוג של 9 מתוך 10. ה־Note 10.1 זכה לשבחים בגלל הרבגוניות שלו, מעבד מהיר, ממשק כתיבה, זיכרון ניתן להרחבה ומצלמה איכותית ותואר כמתמודד ראוי לאייפד. אתר *[[TechCrunch]]* הצהיר כי הטאבלט היה "מדהים, נהדר ומבריק", עם חבורה של אפליקציות מותאמות ל־S-pen כתכונה נהדרת.
## קישורים חיצוניים

* 
* מדריך למשתמש של Galaxy Note 10.1 GT-N8000
* מדריך Galaxy Star 10.1 Wifi למתחילים

## הערות שוליים

קטגוריה:מחשבי לוח
קטגוריה:מכשירי אנדרואיד
קטגוריה:מכשירים שהושקו ב-2012
סמסונג גלקסי נוט 9

**סמסונג גלקסי נוט 9** (מעוצב: **Samsung Galaxy Note9**) הוא פאבלט מבוסס אנדרואיד, שעוצב, פותח, יוצר ומשווק על ידי סמסונג אלקטרוניקה כחלק מסדרת סמסונג גלקסי נוט. הוא זכה בפרס "הטלפון הטוב ביותר של השנה" על ידי הארגון "דברי הצרכן". הוא נחשף ב־29 ביולי 2018, כיורשו של סמסונג גלקסי נוט 8.

## היסטוריה
הרבה תכונות של Galaxy Note 9 הודלפו לפני ההשקה הרשמית, כולל ה־S-Pen שלה. ב־23 ביוני 2018, סמסונג שלחה הזמנות לאירוע "Unpacked" הבא, בו הוצגה תמונת S Pen זהוב. על פי אותו טיזר, הוא הוכרז ב־29 ביולי 2018.

ב־14 ביולי 2018 פורסמה תמונה המציגה את DJ Koh, מנכ"ל סמסונג, מחזיק גלקסי נוט 9.

ב־2 באוגוסט 2018 פורסמה מרוסיה תמונה של הקופסה עם ה־Note 9.

## מפרטים

### חומרה
ל-Note 9 יש  בתצוגת Super AMOLED 1440p עם יחס רוחב-גובה של 18.5:9. העיצוב בחזית דומה ל־Note 8, באמצעות "תצוגת אינפיניטי" כפי שמשווקת על ידי סמסונג.

ל־Note 9 יש קוואלקום Snapdragon 845 SoC בארצות הברית, קנדה, סין, יפן ואמריקה הלטינית או Samsung Exynos 9810 SoC בשאר העולם. יש לו אפשרויות אחסון של 128 או 512 ג'יגה-בתים. המודל של 128 ג'יגה-בתים כולל 6 גיגה-בייט של זיכרון RAM ואילו ל־512 ג'יגה-בייט יש 8 GB של זיכרון RAM. לכל הדגמים יש גם חריץ לכרטיס microSD שיכול לתמוך בכרטיס microSD המאחסן עד 512 גיגה-בייט של נתונים, מה שמרחיב את האחסון עד 1 טרה-בייט עם דגם 512 GB.

ל- Note 9 עמידות בפני מים ואבק IP68 ומחבר USB-C התומך ב- Samsung DeX ללא מזח. יש לו 3.5 שקע אוזניות מ"מ יחד עם רמקולים סטריאו מכוונים AKG עם תמיכה בדולבי אטמוס. הטלפון עשוי מתכת.

ל- Note 9 יכולות טעינה אלחוטיות מהירות דרך תקן Qi. הסוללה של 4000 מיליאמפר / שעה משודרגת משמעותית ממכשירי סמסונג גלקסי קודמים; לעומת סמסונג גלקסי נוט 8 שהיה בסך הכל 3300 מיליאמפר / שעה, אשר נבע מהסוללה שנמצאה בנוט 7. ה־4000 mAh נצפה בעבר רק בגרסאות ה־Active של S7 ו־S8.

למערכת המצלמה הכפולה יש עדשה אחת עם מערכת צמצם כפולה ( f / 1.5 ו- f / 2.4) הדומה ל־S9, אך ההתקנה מועברת בצורה אופקית ולא אנכית, בדומה להגדרת ה־Note 8.

חיישן טביעות האצבע הועבר מתחת להגדרת המצלמה, ממש כמו בS9 ובS9+ ולא לידו כמו בנוט 8.

יש גם צינור חום לפחמן מים בטלפון כחלק מההחלמה לכיוון יכולת המשחק שלה ומאפשר הפעלות משחק ארוכות יותר ללא מצערת תרמית.

#### S-Pen
השינוי הגדול ביותר ל־Note 9 הוא ל־S-Pen. ל־S-Pen יש כעת יכולות בלוטות', כולל אפשרות להקיש על הכפתור עליו (החזק, יחיד או כפול) כדי לבצע משימות מסוימות, כמו להזיז קדימה או אחורה במצגות או לצלם תמונות, ותמיכה של צד שלישי ניתנת עבור אפליקציות באמצעות SDK.

ל־S-Pen יש כעת "סוללה". טעינת סמסונג עבור שימוש של 30 דקות (או עד 200 לחיצות על הכפתור) כאשר הוא נטען 40 שניות בלבד.

הנוט 9 הוא מכשיר הנוט האחרון אשר מגיע עם כניסת אוזניות 3.5 מ"מ, כאשר הנוט 10 וה10+ לא מגיעים עם כניסת אוזניות 3.5 מ"מ.

### תוכנה
ה־Note 9 נשלח עם אנדרואיד 8.1 אוראו עם Samsung Experience 9.5 למעלה. הטלפון עודכן אחר כך ל־Pie Android עם ה־One UI של סמסונג.

תוכנת המצלמה שופרה עוד יותר וכוללת כעת זיהוי סצנות באמצעות בינה מלאכותית המסוגלת לזהות 20 סצנות שונות ולעשות התאמות נחוצות למשתני המצלמה כדי לייצר איכות תמונה טובה יותר.

## ראו גם
* סמסונג גלקסי S9

## קישורים חיצוניים

* 

## הערות שוליים

קטגוריה:מכשירי אנדרואיד
קטגוריה:טלפונים סלולריים של סמסונג
Note 9
קטגוריה:פאבלטים
קטגוריה:מכשירים שהושקו ב-2018
מירב הלפרין

**מירב הלפרין** (נולדה ב-ו' בכסלו תשכ"א, 25 בנובמבר 1960) היא סופרת ועורכת ישראלית.

## ביוגרפיה

הלפרין נולדה בחיפה והיא בוגרת בית הספר הריאלי, בעלת תואר ראשון בהיסטוריה מטעם אוניברסיטת תל אביב. בעברה הייתה עורכת תוכניות בגלי צה"ל ובערוץ 10 בטלוויזיה ובמהלך שנות ה-90 הייתה העורכת הראשית של ביטאון חיל האוויר.

## ספריה
מירב הלפרין כתבה שלושה ספרי פרוזה: "בעלי לא בבית" (יצא לאור בשנת 2014 בהוצאת ידיעות ספרים) "על גופתי המתה" (יצא לאור בשנת 2016 בהוצאת ידיעות ספרים) ו"מה יש לאהוב בדורון" (יצא לאור בשנת 2019 בהוצאת ידיעות ספרים). שלושת הספרים היו רבי-מכר ונמכרו בעשרות אלפי עותקים. הם מתאפיינים בכתיבה שנונה ורוויית הומור ומתארים את הקשיים הכרוכים במערכת זוגית ארוכת טווח. הספר "על גופתי המתה" מתרחש על רקע אחד המבצעים הצבאיים בעזה ומתאר, בהומור גם הוא, את המצב הנפשי-רגשי המורכב של זוג הורים, שבנם לוחם בחזית.

על ספרה "בעלי לא בבית", זכתה הלפרין בפרס סטימצקי ובספר זהב מטעם התאחדות הוצאות ספרים בישראל.

בשנת 1988 זכתה בפרס יצחק שדה לספרות צבאית על הספר "חליפת לחץ", שאותו כתבה ביחד עם אהרון לפידות. הספר, שיצא בהוצאת משרד הביטחון, תורגם ל-13 שפות. בספר מתועדים מבצעיו הגדולים והמפורסמים של חיל האוויר, כאשר כל פרק מופיע בלשונו של אחד הטייסים. בשנת 2000 הופיעה מהדורה חדשה ומורחבת של "חליפת לחץ".

בשנת 2019 כתבה הלפרין את הספר "טורפי הלילה", המתעד את סיירת גולני מאז הקמתה ועד ראשית האלף הנוכחי. הספר יצא לאור בהוצאת ידיעות ספרים.

בשנת 2025 כתבה הלפרין את הספר "מכונת מלחמה", המתעד את טייסי מסוקי הקרב במתקפת הפתע על ישראל ב-7 באוקטובר 2023.

## משפחה
מירב הלפרין מתגוררת בתל אביב והיא אם לבן, עידו הלפרין.

אחותה היא העיתונאית, סמדר פרי, כתבת ידיעות אחרונות לענייני המזרח התיכון. שתיהן נינות של הרב הראשי לשעבר של חיפה, הרב ברוך מרקוס, ונכדותיו של עו"ד ישראל עמיקם, מלוחמי השפה העברית בתקופת המנדט.

## קישורים חיצוניים

* 
* אתר "עברית", ביקורת על "בעלי לא בבית" של מירב הלפרין
* אתר "כרמיתושיק", ביקורת על הספר "על גופתי המתה" של מירב הלפרין
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל בטאון חיל האוויר
קטגוריה:חיילות חיל האוויר הישראלי
קטגוריה:תל אביב-יפו: אישים
קטגוריה:ישראליות שנולדו ב-1960
קטגוריה:ישראלים שנולדו ב-1960
סמסונג גלקסי נוט 8.0

**[[סמסונג גלקסי]] נוט 8.0** הוא מחשב לוח 8 אינץ' מבוסס אנדרואיד המיוצר ומשווק על ידי סמסונג אלקטרוניקה. הוא שייך לדור השני של הטאבלטים מסדרת Galaxy Note, שכולל גם דגם בגודל 10.1 אינץ', מהדורת ה־Galaxy Note 10.1 2014. הוא הוכרז ב־23 בפברואר 2013, והושק בארצות הברית ב־11 באפריל 2013. בניגוד לטאבלט בגודל 10.1 אינץ', ה־Galaxy Note 8.0 הוא קטגוריית גודל חדשה בסדרת ה־Note והופך את הופעת הבכורה שלו בדור זה של טאבלטים של Note, שנראים כמו אחיהם הפאבלטים, גם להם יש אפשרות שימוש עם ה־S-Pen של סמסונג. זהו גם הטאבלט הראשון בגודל 8 אינץ' של סמסונג.

## היסטוריה
ה־Galaxy Note 8.0 הוכרז ב־23 בפברואר 2013. הוא הוצג יחד עם ה־Galaxy S4 בכנס העולם הנייד של 2013. סמסונג אישרה כי ה־Galaxy Note 8.0 ישוחרר בארצות הברית ב־11 באפריל, עם מחיר של 399.99 דולר לדגם ה־16GB.

## מאפיינים
ה־Galaxy Note 8.0 יצא עם אנדרואיד 4.1.2 Jelly Bean. בפברואר 2014, סמסונג כללה את ה־Galaxy Note 8.0 ברשימת השדרוגים שלה עבור אנדרואיד 4.4 Kit Kat. הפעלת העדכון של אנדרואיד 4.4 החלה ב־12 במאי 2014. ב־4 ביוני 2014, Samsung הודיעה על עדכון 4.4 לטאבלטים בארצות הברית. עדכון אנדרואיד 4.4 כלל יישומי TouchWiz מעודכנים, אך עם חיסולו המובהק והבלתי מוסבר של העדפות הכתב היד הקריטיות שלו, שמרו במידה רבה על מערך התכונות המקורי של הטאבלט. יכולת אנרגיה נמוכה של Bluetooth הופעלה באמצעות עדכון הקושחה של אנדרואיד 4.4.

סמסונג התאימה את הממשק עם תוכנת ה- TouchWiz UX שלה. בנוסף לאפליקציות מגוגל, כולל Google Play, Gmail ו- YouTube, יש לה גישה לאפליקציות של סמסונג כמו ChatON, S Note, S Suggest, S Voice, S Translator, S Planner, Smart Remote (Peel), Smart Stay, Multi-Window, Group Play ו־All Share Play. ממשק המשתמש של המצלמה מוכר מה־Galaxy S3.

Galaxy Note 8.0 זמין בגרסאות WiFi-בלבד, 3G & WiFi, ו־4G/LTE & WiFi. האחסון נע בין 16GB ל־32GB בהתאם לדגם, עם חריץ כרטיס microSDXC להרחבה. יש לו מסך WXGA TFT בגודל 8 אינץ' ברזולוציה של 1280x800 פיקסלים. הוא כולל גם מצלמה קדמית של 1.3 מגה פיקסל ומצלמה חזיתית אחורית של 5.0 מגה פיקסל ללא מבזק. יש לו גם את היכולת להקליט סרטוני HD.

## ראו גם
* מהדורת Samsung Galaxy Note 10.1 2014

## קישורים חיצוניים

* 
* מדריך למשתמש

## הערות שוליים

קטגוריה:מחשבי לוח
קטגוריה:מכשירי אנדרואיד
קטגוריה:מכשירים שהושקו ב-2013
Love Me Two Times

"**Love Me Two Times**" (בעברית: "**אהבי אותי פעמיים**") הוא שיר של להקת הרוק האמריקאית הדלתות. השיר הופיע לראשונה באלבום האולפן השני של הלהקה Strange Days. הוא נערך לאורך של 2:37 ויצא כסינגל השני (אחרי "People Are Strange") מאותו האלבום, והגיע למקום ה-25 במצעדים בארצות הברית.

"Love Me Two Times" נחשב במידה מסוימת לגבולי לשידור ברדיו, ונאסר לשידור בניו הייבן על היותו "שנוי במחלוקת יתר על המידה", לאכזבת הלהקה.

## לחן
השיר נכתב על ידי הגיטריסט רובי קריגר, אך כמו בשירים האחרים ב-Strange Days, בקרדיטים של האלבום כותבי השירים מופיעים בתור הדלתות עצמם וכך גם הסינגל "Love Me Two Times". ארגון זכויות הביצוע ASCAP מציג את הכותבים כחברי הדלתות בנפרד.

"Love Me Two Times" משלב אלמנטים מבלוז ומוזיקת בארוק, וסווג כשיר פופ, ובלוז רוק. ריי מנזרק ניגן את הגרסה הסופית של השיר על צ'מבלו, ולא על קלאוויקורד. מנזרק תיאר את הכלי כ"כלי אלגנטי ביותר שאינו מקושר בדרך כלל לרוק אנד רול".

### מילים
באוטוביוגרפיה שלו, מנזרק תיאר את השיר כ"קלאסיקת הבלוז/רוק הגדולה של רובי [קריגר] על תשוקה ואובדן, או אורגזמות מרובות, אני לא בטוח איזה". לדברי הסופר ריץ' ויידמן, השיר עוסק במלח או חייל המבלה יום אחד אחרון עם חברתו לפני שהוא יוצא למלחמה (וייטנאם).

## ביקורות
בביקורת של AllMusic על Strange Days, המבקר ריצ'י אונטרברגר תיאר את "Love Me Two Times" כ"קצבי בצורה קופצנית", בעוד שהרולינג סטון כינה את השיר "יצירה כבדה, מעוררת ואקלימית". סאל סינקמני ממגזין סלנט הכריז גם הוא כי השיר הוא "נעימת הרוק הנגישה והישירה ביותר של האלבום", ושיבח את "סולו הצ'מבלו הווירטואוזי שלו ואת אחד מריפים הגיטרה הגרוביים ביותר של הלהקה". בילבורד תיאר את הסינגל כ"רוקר פולק חזק שלא יכול לפספס את הנסיקה לראש מצעד הוט 100". קאש בוקס אמר כי השיר היה "בלוז שיקגו סולידי עם פאנץ' משלו" ויש לו "קצב רוק שנבנה באמצעות הדחפים הקוליים של הסולן ג'ים מוריסון, וקטעים אינסטרומנטליים מצוינים".

## משתתפים
המשתתפים לקוחים מתוך הספר The Doors – Sounds for Your Soul – Die Musik Der Doors:

**הדלתות**
* ג'ים מוריסון - שירה
* רובי קריגר - גיטרה חשמלית
* ריי מנזרק - צ'מבלו
* ג'ון דנסמור - תופים

**מוזיקאים נוספים**
* דגלאס לובאהן - גיטרה בס

## נתוני מכירות

## קישורים חיצוניים

## הערות שוליים

קטגוריה:שירי הדלתות
קטגוריה:שירים באנגלית
קטגוריה:מחלוקות סביב טענות לתועבה במוזיקה
קטגוריה:שירי זהב בארצות הברית
קטגוריה:סינגלים בהוצאת אלקטרה רקורדס
פרנק ליידן

**פרנסיס "פרנק" ליידן** (באנגלית: **Francis "Frank" Layden**; 5 בינואר 1932 – 9 ביולי 2025) היה מאמן כדורסל וג'נרל מנג'ר אמריקאי. בין השנים 1979–1987 שימש כג'נרל מנג'ר של קבוצת יוטה ג'אז מליגת ה-NBA, ובין השנים 1981–1988 שימש כמאמנה.

בנו, סקוט ליידן, היה אף הוא הג'נרל מנג'ר של הג'אז, וכן של ניו יורק ניקס ומינסוטה טימברוולבס.

## קריירת אימון וניהול
### השנים הראשונות
ליידן נולד וגדל ברובע ברוקלין שבניו יורק, ובין השנים 1949–1953 למד באוניברסיטת ניאגרה ושיחק בקבוצת הכדורסל שלה. בסיום לימודיו מונה למאמן קבוצת הכדורסל של "מכללת אדלפי סופולק" אשר בלונג איילנד, ובשנת 1968 החל לאמן את קבוצת אוניברסיטת ניאגרה. בעונת 1969/1970 העפילה הקבוצה לראשונה בתולדותיה לטורניר אליפות המכללות, ואף הגיעה לשלב שמינית הגמר (NCAA Sweet Sixteen) הודות ליכולת מצוינת של כוכב הקבוצה קלווין מרפי. ב-8 עונותיו כמאמן הקבוצה, רשמה ניאגרה מאזן כולל של 119 ניצחונות ו-97 הפסדים (55.1%).

בין השנים 1976–1979 שימש כעוזר מאמן באטלנטה הוקס מליגת ה-NBA, תחת יובי בראון עמו שיחק באוניברסיטת ניאגרה.

### יוטה ג'אז
בקיץ 1979 מונה לג'נרל מנג'ר של יוטה ג'אז, עם מעברה מניו אורלינס ליוטה. כחודשיים לאחר כניסתו לתפקיד שלח את ספנסר הייווד ללוס אנג'לס לייקרס בתמורה לאדריאן דנטלי, אשר הוביל את קלעי הקבוצה בכל 7 העונות הבאות עם ממוצע של 29.6 נקודות למשחק. לאורך השנים נודע ליידן בבחירת שחקנים טובה בדראפט ה-NBA; בין בחירותיו הבולטות ניתן לציין את דארל גריפית' (בחירה שנייה בדראפט 1980), מארק איטון (בחירה מספר 72 בדראפט 1982), ת'רל ביילי (בחירה שביעית בדראפט 1983), ג'ון סטוקטון (בחירה מספר 16 בדראפט 1984) וקארל מלון (בחירה מספר 13 בדראפט 1985). כמו כן בחר ליידן את דומיניק וילקינס בבחירה השלישית של דראפט 1982, אך מיד שלח אותו בטרייד לאטלנטה הוקס בתמורה לג'ון דרו ופרימן ויליאמס.

לאחר שיוטה פתחה את עונת  עם מאזן שלילי של 8 ניצחונות ו-12 הפסדים, פיטר ליידן את מאמן הקבוצה טום ניסאלק ומינה את עצמו למחליפו. בעונת  רשם המועדון את מאזן הניצחונות הטוב ביותר שלו עד אז, 45–37, והעפיל לראשונה אי פעם לשלב הפלייאוף, מהמקום השני באזור המערבי. בשלב הפלייאוף הראשון גברה יוטה על דנוור נאגטס (3–2), אך בחצי גמר המערב הודחה על ידי פיניקס סאנס (2–4). בסיום אותה העונה זכה ליידן הן בפרס מאמן העונה, והן בפרס מנהל העונה.

תחת ליידן העפילו הג'אז לפלייאוף גם ב-4 העונות הבאות, אך לא הצליחו לעבור את שלב חצי גמר המערב. בסיום עונת  התפטר ליידן מתפקידו כג'נרל מנג'ר, ובמהלך עונת , כאשר קבוצתו במאזן 11–6, עזב גם את תפקיד המאמן והוחלף על ידי עוזרו ג'רי סלואן. לאורך תקופתו כמאמן הג'אז, רשמה הקבוצה מאזן כולל של 277 ניצחונות לעומת 294 הפסדים בעונה הסדירה, ו-18 ניצחונות לעומת 23 הפסדים בפלייאוף.

### יוטה סטארז
בשנת 1998 חזר ליידן לפעילות, כאשר מונה למאמן קבוצת יוטה סטארז מליגת ה-WNBA. לאחר עונה אחת בלבד עזב את הקבוצה, והודיע על פרישתו מאימון.

נפטר ב-9 ביולי 2025.

## קישורים חיצוניים

## הערות שוליים

קטגוריה:כדורסלני אוניברסיטת ניאגרה
קטגוריה:מאמני כדורסל אמריקאים
קטגוריה:מאמני יוטה ג'אז
קטגוריה:מאמני ליגת ה-WNBA
קטגוריה:מנהלי קבוצות ב-NBA
קטגוריה:מאמני משחק האולסטאר של ה-NBA
קטגוריה:אמריקאים שנולדו ב-1932
קטגוריה:אמריקאים שנפטרו ב-2025
המנון גואטמלה

**ה[[המנון לאומי|המנון הלאומי]] של [[גואטמלה]]** (בספרדית: **Himno Nacional de Guatemala**) נכתב על ידי חוזה חואקין פלמה (1844–1911) והולחן על ידי רפאל אלברס אולה. ההמנון מכונה לעיתים קרובות בשוגג "Guatemala Feliz!" (גואטמלה השמחה!) ממילות הפתיחה שלו, אך אין לו שם רשמי ובגואטמלה מתייחסים אליו בעיקר כ-"Himno Nacional" (ההמנון הלאומי).

## היסטוריה
ההמנון נכתב לראשונה ב-1887 כתגובה לתחרות ממשלתית שחיפשה לאמץ המנון לאומי, למרות זכייתו בתחרות ההמנון זכה למעמד רשמי רק ב-1896. הביצוע הראשון של ההמנון היה בפגישת שירה לירית בתיאטרון קולון, בליל 14 במרץ 1897, כחלק מהאירועים המרכזיים של תערוכת מרכז אמריקה, המבצע של קטע זה זכה במדליית זהב ודיפלומת הוכרה. המילים שונו מעט ב-1934 על ידי פרופסור חוזה בונילה רואנו, אקדמאי דקדוק ספרדי. גרסאות מסוימות עודנו בחלקיהם האלימים ובגרסאות אחרות קטעים אלה הורחבו.

זהותו של כותב מילות השיר המקורי לא נחשפו עד 1911, כאשר לפני מותו חשף חוזה חואקין פלמה שהוא כותב המילים.

## מילות ההמנון

## ראו גם

## קישורים חיצוניים

* [האזנה להמנון](http://users.atw.hu/szbszig/guatemala%20(spanish).mp3)

## הערות שוליים

גואטמלה
קטגוריה:גואטמלה: סמלים לאומיים